3 napot töltöttünk a hotelben. Nagyon vártuk, mert a csomagban volt masszázs is (vagy borkóstoló, amelyiket választjuk.) Érkezésünk másnapján reggel jeleztem, hogy igénybe vennénk a masszázst. Válasz: tele vannak. Később rákérdeztem a borkóstolóra. Válasz: nincs bent a kolléga. Egyik esetben sem tudnak tenni semmit.
Csalódottak voltunk, mert ha már 4 csillag, ráadásul nem kevés pénzért, akkor rugalmasabbak lehettek volna. Ha már látják, ki milyen csomagot foglal, akkor gondoljanak arra, hogy a vendég igénybe is venné a szolgáltatást. Biztos nem ingyen adták volna, mert akkor a csomag nem éri meg az árát. Vagy előre le kellene a vendéggel egyeztetni az időpontokat az egyes szolgáltatásokra még a foglalásnál, vagy ha nem tudják teljesíteni a csomagban foglaltakat, akkor ajánljanak fel kárpótlást. Elvégre aki pihenni megy, nem a semmiért fizet egy kisebb vagyont.
A szoba tele volt pókhálóval és döglött bogárral, a bútorok porosak voltak.
A három medencéből kettő szinte jéghideg volt, úszásra alkalmatlanok. Gyerekmedence nincs, így a kisebbek kénytelenek a melegvízesben úszkálni, ott legalább leér a lábuk.
Az egyetlen pozitívum a reggeli és a vacsora. Az ételek finomak voltak, a felszolgálók pedig kedvesek. Kár, hogy ez a recepciósok egy részéről nem mondható el.