Bejelenkezésünkkor a recepción kedvesen fogadtak a Fűzfa Pihenőparkban, tágas szobát kaptunk óriási fürdőszobával, nagy tv a szobában igazán jó tv csatornákkal. Kimondottan nagy a wellness részlege a szállodának és egy zárt szép folyosón lehetett bemenni. Miven nagyon szép időt fogtunk ki a külső gyógyvízes medencéket használtuk a 30 fokos medencétől a 39 fokos gyógyvízes medencéig mindenki megtalálta a maga számítását. A szálloda étterme tele finomsággal és folyamatosan pótolták, érdemes megemlíteni, hogy a svédasztalos vacsorához felfedeztük, hogy több féle bort is ihattak a vendégek térítés nélkül. Ilyet még 4* és 5 * szállodában sem tapasztaltunk. Kiváló a hotel személyzete, gratulálok a vezetőségnek, hogy ilyen jó személyzettel dolgozik. A recepciós fiatalember nagyon jó programot ajánlott amit ki is használtunk, Tisza-tavi idegenvezetés és csónakázás 2 óra, olyan kedves úr vitt végig és mindent szépen elmagyarázott. Megemlítést érdemel, hogy a szállodában az a la carte fogyasztás ételre és italra is kimondottan olcsó volt. Ezt a szállodát ajánlom mindenkinek, máskor is eljövünk.