Budapestről indultunk, körül-belül 3 óra volt az út a megérkezésig, elég könnyen rátaláltunk a szállodára; könnyen megközelíthető. Ott, a szálloda előtt londiner fogadott minket, hát ilyet még 5 csillagos szállodában sem nagyon láttam, mindenesetre nagyon imponált a dolog.  Mikor beléptünk az egész hotelben tisztaság és kellemes illat volt. A személyzet türelmes, kedves és segítőkész volt.
A szoba, meg az egész szálloda területe régies épület és a régi korok emlékét adja vissza, ellenben az épület a korát nem tükrözi, teljesen modernül volt felszerelve, felújítva, mintha maximum 5 éve épült volna  szálloda, régi tervrajzok alapján. 
Nos, az étel valami mennyei volt, svédasztalos reggelivel és vacsorával, egyetlen egy bajom volt: nem tudtunk mindent megkóstolni, mert annyiféle étel volt feltálalva a vendégeknek. 
A szállodának elég sok külső- és belső medencéje van, mindegyik tiszta, pont kellemes hőmérsékletű, ellenben nem volt tömegnyomor, pedig telt házas volt a szálloda. 
100 szónak is egy a vége, bárkinek merem ajánlani ezt a szállodát, igazán megérte a pénzt, bármikor szívesen ellátogatok ide újból, sőt 100%, hogy visszajáró vendég leszek.