Hévvel érkeztünk Budapestről a Duna Relax Event Hotelbe, közvetlenül a Duna Partján a ráckevei híd lábánál könnyen megközelíthető volt a szálloda. Nagyon szép előtere volt és kedvesen fogadtak. Hát ekkora szobában még szállodában nem jártam, nagyon élveztük a testvéremmel. Nagyon, nagyon szép és tiszta volt a wellness részleg, szauna, gőz, aromakabin, infraszauna, jacuzzi, több medence, hát ebből a wellness részlegből nem hiányzott semmi. Nem ugráltak a gyerekek a nyakamba hát nagyon élveztük ezt a felnőtt szállodát. Ide biztosan még ebben az évben visszatérő vendégek leszünk. Az étteremről még annyit nagyon finoman főztek és terülj asztalkám volt folyamatosan, sok gyümölccsel.