Budapestről érkeztünk 1 óra 20 perc Mátraházára a Hotel Ózon Residencbe. Megérkezésünkor a londéner kipakolt a kocsiból, kedvesen fogadtak és egy szép erdőre néző erkélyes szobát kaptunk. Két éjszakás akciós félpanziós csomagot foglaltunk, nagyon megérte. A wellness részleg gyönyörű több medencével. A kinti panorámás medence kicsit hideg volt, de a gőz és a szauna nagyon jó volt. A szálloda étterme kiváló, annyi pincér dolgozik itt, hogy még ilyet nem tapasztaltam máshol. Az ételek ízletesek és finomak voltak és bőségesen volt belőlük. Nagyon meg voltunk elégedve a szállodával, ha tehetjük visszatérünk, ajánlom másoknak is.