Csak 2 éjszakát töltöttünk el a Borostyán Med Hotelben Debrecen közelében Nyíradony-Tamásipusztán. Megérkezésünkkor valóban tátva maradt a szánk olyan gyönyörű gyógyszállodába érkeztünk. Ilyen szép épületet és előteret nem lát az ember talán életében egyszer. A wellness részlege külső, belső medencével gyógyvízzel, gyerekmedencével. Muszáj megemlíteni a szaunamester hölgyet is, aki olyan jól végezte a dolgát. Ezután még  le sem tudtunk ülni, máris érkezett a wellness részlegbe felszolgált uzsonna (palacsinta házi lekvárral). Nem gondoltam, hogy a teljes ellátásban ez is benne van. Másnap a reggeli után egy úr (a szálloda menedzsere) bemutatta a szállodát a gyógyászati részleggel, itt jóformán minden a legújabb gépekkel volt felszerelve. Minden szálloda tulajdonos és vezető álma egy ilyen ember, aki mindent megtesz a hotel szakszerű bemutatása érdekében, Lászlónak hívták. Csak gratulálni tudok neki. Ezt a szállodát kimagaslóan ajánlom mindenkinek, itt igazi pihenés és színvonalas kiszolgálás vár.